
     REPUBLIKA HRVATSKA
     TRGOVAČKI SUD U OSIJEKU
                                                                      


REPUBLIKA HRVATSKA

R J E Š E N J E

	
Trgovački sud u Osijeku, po stečajnoj sutkinji Nadi Roso, u stečajnom predmetu predlagatelja Financijska agencija OIB 85821130368, Regionalni centar Osijek, Podružnica Osijek L. Jagera 3 za otvaranje stečajnog postupka nad dužnikom STARI MOST – SPORTSKA UDRUGA AMATERA LJUBITELJA PIKADA, Osijek, Franje Kuhača 4, Registarski broj: 14003985, OIB: 71662153351, dana 3. listopada 2017. g.,
	
r i j e š i o    j e :

1. Otvara se stečajni postupak nad dužnikom STARI MOST – SPORTSKA UDRUGA AMATERA LJUBITELJA PIKADA, Osijek, Franje Kuhača 4, Registarski broj: 14003985, OIB: 71662153351.

2. Za stečajnog upravitelja određuje se Blanka Gambiraža iz Osijeka, Bakarska 42, OIB 81085118009.
	
3. Zaključuje se stečajni postupak nad dužnikom STARI MOST – SPORTSKA UDRUGA AMATERA LJUBITELJA PIKADA, Osijek, Franje Kuhača 4, Registarski broj: 14003985, OIB: 71662153351.
		
4. Rješenje će se objaviti na e-oglasnoj ploči suda. 

5. Primjerak rješenja, nakon pravomoćnosti, dostavit će se registru Trgovačkog suda u Osijeku, radi upisa brisanja dužnika. 

6. Obvezuje se predsjednica udruge Ana Medvidović iz Osijeka, Ulica B. Kašića 58A, OIB: 53882207392 da u spis dostavi Zapisnik iz kojeg je razvidno da je izvršeno arhiviranje poslovne dokumentacije, u roku od 15 dana od dana primitka ovog rješenja (Zakon o arhivskom gradivu i arhivama NN 105/97) te da isti, potpisan dostavi u spis, pod zakonskim posljedicama.

Obrazloženje

	Prijedlogom od 7. lipnja 2016. g. FINA RC Osijek predložila je otvaranje stečajnog postupka nad dužnikom STARI MOST – SPORTSKA UDRUGA AMATERA LJUBITELJA PIKADA, Osijek, Franje Kuhača 4, Registarski broj: 14003985, OIB: 71662153351 navodeći da dužnik na dan 1. rujna 2015. g. u očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 54.479,46 kn u neprekinutom razdoblju od 175 dana u koji iznos je uračunata kamata i naknada FINE za provedbe ovrhe te da dužnik ima dva zaposlenika.

Rješenjem ovoga suda broj St-1801 od 18. travnja 2017. g. pokrenut je postupak nad dužnikom za privremenu stečajnu upraviteljicu imenovana je Blanka Gambiraža iz Osijeka te je za 30. kolovoz 2017. g. Rješenjem broj 6 St-1801/16 od 12. lipnja 2017. g. zakazano ročište radi izjašnjenja o prijedlogu za pokretanje stečajnog postupka. 
 
Dana 30. kolovoza 2017. g. na ročištu za ispitivanje uvjeta za otvaranje stečajnog postupka nad dužnikom iz izvješća privremene stečajne upraviteljice proizlazi slijedeće:
Predsjednica udruge dužnika gospođa Ana Medvidović na pismeni poziv za dostavu potrebne dokumentacije koji je primila 25.05.2017.g, nije ništa dostavila, niti se javila.
Na adresu sjedišta dužnika u Osijeku, Kuhačeva 4, gdje je ustvari ugostiteljski objekt – pub, nije zatečena gospođa Medvidović.
Nakon nekoliko dana javila se telefonom tajnica dužnika  Jasmina Meter te je rekla da je gospođa Ana Medvidović bolesna i da se ne može javiti, a da oni od tražene dokumentacije nemaju ništa, jer da se sve nalazi kod knjigovođe, a to je trgovačko društvo Werkmman d.o.o., Osijek.
Gospodina Werkmmana,  je rekao da oni više ne vode knjige za dužnika s obzirom da su i njima ostali dužni, ali je ipak obećao pripremiti dokumentaciju kojom raspolažu ali nije zvao niti se kasnije javio.

Od Porezne uprave je konačno nešto dobiveno, ali tek polovinom mjeseca srpnja jer je nadležni referent bio na starom godišnjem odmoru. 
Zadnja izvješća koja je dužnik predao u Poreznu upravu su ona za 2013. godinu, a za 2014.g. dužnik je u Poreznu upravu predao samo Prijavu poreza na dobit.
Slijedom navedenog, ovo izvješće temelji se na podacima koji su prikupljeni i to: Potvrdi FINA-e o blokadi računa i novčanih sredstava ovršenika od 15.05.2017.g., Očevidniku FINA-e o redslijedu plaćanja sa obračunatom kamatom od 15.05.2017.g., podacima o zaposlenim radnicima iz HZMO od 15.05.2017.g., Potvrdi Zemljišnoknjižnog odjela Općinskog suda u Osijeku od 23.05.2017.g., Uvjerenju Policijske uprave osječko-baranjske od 29.05.2017.g., podacima Porezne uprave, Ispisu iz Registra udruga i podacima iz financijskih izvještaja koji su dobiveni u Poreznoj upravi – Izvještaju o prihodima i rashodima neprofitnih organizacijaza 2013. godinu, Bilanci neprofitne organizacije sa stanjem na dan 31.12.2013.g. 
Dužnik STARI MOST – SPORTSKA UDRUGA AMATERA LJUBITELJA PIKADA, Osijek, Franje Kuhača 4, Reg. broj: 14003985, OIB: 71662153351, upisana je u Registar udruga Ministarstva uprave RH dana 13.12.2013.g. 

Prema navedenom Registru ciljevi (djelatnosti) dužnika su planiranje rada, informiranje javnosti o sportskim događajima rekreativnog oblika koja su vezana za pikado, organiziranje takmičenja i turnira u rekreativnim sportskim aktivnostima – pikadu, organiziranje raznih vrsta druženja sportskih rekreativaca – ljubitelja pikada, usluživanje jela i pića za svoje članove i simpatizere udruge, i ostalo utvrđeno statutom. 

Sjedište udruge:
Franje Kuhača 4, Osijek

Osobe ovlaštene za zastupanje:
1. Predsjednik udruge: Ana Medvidović, Osijek, Bartola Kašića 58a

2. Tajnik udruge: Jasmina Meter
Prema Transakciji 117 Hrvatskog zavoda za mirovinsko osiguranje od 15.05.2017.g., dužnik nema zaposlenih radnika.   
Prema Potvrdi FINA-e o blokadi računa i novčanih sredstava ovršenika od 15.05.2017.g. žiro račun dužnika u neprekidnoj je blokadi 431 dan na dan izdavanja potvrde, a nepodmirene obveze na dan izdaavanja Potvrde iznose 344.140,97 kn. 
Prema podacima iz Potvrde FINA-e o blokadi računa i novčanih sredstava od 15.05.2017.g., žiro račun dužnika u neprekidnoj je blokadi  431 dan do dana izdavanja tih podataka, a nepodmirene obveze iznose 344.140,97 kn.
Sukladno gore navedenom postoji stečajni razlog, nesposobnost za plaćanje, prema članku 6. stavak 1. i stavak 2. podstavak 1. Stečajnog zakona.
Prema Bilanci neprofitne organizacije sa stanjem na dan 31.12.2013.g. iskazani su podaci o višku prihoda u iznosu od 89.337,00 kn.

Međutim s obzirom na protek skoro četiri godine od iskazivanja navedenih podataka do dana pisanja ovog izvješća, ovi podaci su potpuno nevjerodostojni, te se imovina dužnika može utvrđivati samo na temelju podataka prikupljenih iz Zemljišnoknjižnog odjela Općinskog suda u Osijeku i Policijske uprave osječko-baranjske. 

Prema potvrdi Zemljišnoknjižnog odjela Vukovar broj: 25060/2017 od 23.05.2017.g., dužnik nije upisan kao vlasnik nekretnina na području nadležnosti toga Zemljišnoknjižnog odjela.

Prema uvjerenju  Policijske uprave vukovarsko-srijemske, Policijske postaje Vukovar, broj: 511-07-18/07-2968/2017 od 29.05.2017.g., dužnik nije evidentiran kao vlasnik vozila.

Prema Očevidniku FINA-e o redoslijedu plaćanja sa obračunatom kamatom sa stanjem na dan  15.05.2017.g. obveze dužnika su slijedeće:

	Red.br.
	Vjerovnik
	Osnova
	Iznos obveze/kn

	1.
	Državni proračun, Porezna uprava, HZZO
	Rješenja o ovrsi
	294.888,75

	2.
	HEP Opskrba d.o.o.
	Rješenje o ovrsi
	9.878,51

	3.
	UNIKOM d.o.o.
	Rješenje o ovrsi
	5.523,71

	4.
	Državni proračun RH – Novčane kazne
	Rješenje o ovrsi
	33.850,00

	
	U K U P N O:
	
	344.140,97



Međutim, obveze dužnika su i veće od onih koje su na prisilnoj naplati evidentirane u navedenom Očevidniku FINA-e.

Naime, prema Stanju računa poreznog obveznika Porezne uprave na dan 15.05.2017.g. ukupno stanje duga poreznog obveznika, ovdje dužnika za porez na dobit, porez na potrošnju i doprinose iznosi 367.904,41 kn, tako da obvezama iskazanim u Očevidniku treba pribrojiti razliku neutuženih obveza za poreze i doprinose, a koja razlika iznosi 73.015,66 kn (367.904,41 kn – 294.888,75 kn), ukupne obveze dužnika iznose 417.156,63 kn.  
Postoji i stečajni razlog prezaduženost, prema članku 7. stavak 1.   Stečajnog zakona.
Prema dostupnim podacima dužnik nema podataka o prometu nekretnina.

Prema dostupnim podacima nema podataka o sudskim sporovima.
Dužnik STARI MOST – SPORTSKA UDRUGA AMATERA LJUBITELJA PIKADA, Osijek, Franje Kuhača 4, Reg. broj: 14003985, OIB: 71662153351, postoje zakonski razlozi za otvaranje stečajnog postupka iz članka 5. st. 2. Stečajnog zakona – nesposobnost za plaćanje i prezaduženost;
- nesposobnost za plaćanje postoji s obzirom da je prema Potvrdi FINA-e o blokadi računa i novčanih sredstava sa stanjem na dan 15.05.2017.g.  na žiro računu dužnika evidentiran  431 dan neprekidne blokade, odnosno ukupno 180 dana blokade u prethodnih 6 mjeseci, a nepodmirene obveze na isti dan iznose 344.140,97 kn;
- prezaduženost postoji s obzirom da je prema meni dostupnim podacima i potvrdama tijela koja vode javne upisnike dužnik nema imovine;
- dužnik nema niti nekretnina ni pokretnina, za pretpostaviti je da dužnik nema imovine koja bi ušla u stečajnu masu i iz koje bi se mogli financirati bar troškovi stečajnog postupka - da sud sukladno odredbi članka 132. stavak 1. Stečajnog zakona pozove osobe koje imaju pravni interes na uplatu predujma u iznosu od 19.475,10 kn za pokriće troškova stečajnog postupka, te ukoliko nitko u otvorenom roku ne uplati, da sud postupi sukladno odredbi članka 132. stavak 2. Stečajnog zakona, odnosno da donese rješenje o istovremenom otvaranju i zaključenju stečajnog postupka.
Iznos od 19.475,10 kn za uplatu predujma temeljim na slijedećim troškovima prethodnog postupka i predviđenim troškovima otvorenog stečajnog postupka:

	R.b.
	Vrsta troška
	Iznos u kunama

	1.
	Trošak poštarine za pribavu podataka iz zemljišnih knjiga
	9,50

	2.
	Trošak poštarine za pribavu podataka o vozilima iz Policijske uprave
	
9,50

	3.
	Trošak poštarine za poziv upućen zakonskom zastupniku dužnika za dostavu dokumentacije
	
11,10

	
	
	

	4.
	Plaćena naknada FINA-i za podatke iz JRR
(prilog: račun FINA-e br. 1725/2100072/197 – 10. Prilog)
	
50,00

	5.
	Sudska pristojba za potvrdu iz zemljišnih knjiga
(navedeno na potvrdi priloženoj u spis)
	
20,00

	6.
	Upravna pristojba za uvjerenje o vozilima iz Policijske uprave
(navedeno na uvjerenju priloženom u spis)
	

20,00

	7.
	Jednokratna nagrada privremenom stečajnom upravitelju za obavljene poslove u prethodnom stečajnom postupku, čl. 4. Uredba o kriterijima i načinu obračuna i plaćanja nagrade stečajnim upraviteljima (NN 105/15)
	


4.000,00

	8.
	Trošak izrade pečata
	150,00

	9.
	Naknada banke za vođenje računa – mjesečno cca 40,00 kn x 12 mjeseci
	
480,00

	10.
	Trošak knjigovodstvenih usluga – mjesečno 350,00 kn x 18 mjeseci
	
4.200,00

	11.
	Poštanski troškovi u tijeku stečajnog postupka – cijena preporučene pošiljke 9,50 kn – predvidivo 10 pošiljki
	
95,00

	12.
	Paušalna sudska pristojba u stečajnom postupku, Tbr. 24. Zakona o sudskim pristojbama
	
2.000,00

	13.
	Nagrada stečajnom upravitelju – 16% od očekivanog unovčenja stečajne mase od 50.000,00 kn, čl. 7. Uredbe
	
8.000,00

	14.
	Trošak zatvaranja žiro računa 
	200,00

	15.
	Naknada FINA-i za 1 objavu GFI
	230,00

	
	UKUPNO
	19.475,10


ŽDO se suglasio s izvješćem privremene stečajne upraviteljice te s njenim prijedlogom.

Rješenjem ovoga suda broj St-1801/16 od 1. rujna 2017. g. pozvane su osobe koje imaju pravni interes da se provede stečajni postupak nad dužnikom da u roku od 15 dana solidarno uplate na sudski depozit ovoga suda iznos od 19.475,10 kn na ime predujma za pokriće troškova kako prethodnog tako i otvorenog stečajnog postupka.

Navedeno rješenje objavljeno je na e-oglasnoj ploči Trgovačkog suda u Osijeku dana 1. rujna 2017. g.

Po pozivu suda na gore navedeno rješenje u zadanom roku nitko od zainteresiranih osoba nije uplatio predujam za pokriće troškova stečajnog postupka.

Sud je proveo uvid u priloženu dokumentaciju i to: prijedlog FINE za otvaranje stečajnog postupka od 7.6.2016., g., izvadak iz registra udruga na dan 27.9.2016. g. i na dan 2.5.2017. g., popis osiguranika HZMO od 15.5.2017. g., Potvrda FINE o blokadi računa dužnika od 15.5.2017. g., bilanca na dan 31.12.2013. g., Potvrda zk. odjela Osijek od 23.5.2017. g., Uvjerenje MUP PU Osječko-baranjska od 29.5.2017. g., Očevidnik o redoslijedu plaćanja sa obračunatom kamatom FINE od 15.5.2017. g., stanje računa poreznog obveznika Porezne uprave Osijek na dan 15.5.2017. g. 

Slijedom navedenog a temeljem provedenog dokaznog postupka sud je utvrdio da su ispunjene pretpostavke za otvaranje stečajnog postupka nad dužnikom propisane čl. 5 Stečajnog zakona („Narodne novine“ broj 71/15 u daljnjem tekstu SZ) -  nesposobnost za plaćanje te ujedno da dužnik ne posjeduje nikakvu imovinu a niti onu koja bi bila dovoljna za namirenje troškova stečajnog postupka valjalo je sukladno čl. 132 st. 2 Stečajnog zakona (NN br. 71/15) donijeti rješenje o otvaranju i zaključenju stečajnog postupa i odlučiti kao u izreci.

	Za stečajnu upraviteljicu, automatskim odabirom, imenovana je Blanka Gambiraža iz Osijeka s liste A stečajnih upravitelja za područje nadležnosti ovoga suda a sukladno čl. 84 st. 1 u vezi s čl. 85 st. 2 SZ.


U Osijeku 3. listopada 2017. g.


Zapisničar: Danijela Sekulić				                  STEČAJNA SUTKINJA    
									Nada Roso    
POUKA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.





DNA:
1. predsjednica udruge Ana Medvidović iz Osijeka, Ulica B. Kašića 58A 
2. e-ogl. pl.
3. Registar udruga – nakon pravomoćnosti
4. kal. 3.11.

